Diari Oficial de la Generalitat Valenciana


Sumari del DOGV 1307, del 21-05-1990 (1990/817453)

ORDRE de 21 de febrer de 1990, de la Conselleria de Cultura, Educació i Ciència, per la qual s'ofereixen ajudes econòmiques per a la realització d'escoles d'estiu i altres activitats de formació del professorat.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/02/21/(2)/dof/vci/html**

### Dades del document

Número de DOGV
:   1307

Data del DOGV
:   21-05-1990

Secció del DOGV
:   DISPOSICIONS GENERALS

Número del document
:   1990/817453


Data del document
:   21-02-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 21 de febrer de 1990, de la Conselleria de Cultura, Educació i Ciència, per la qual s'ofereixen ajudes econòmiques per a la realització d'escoles d'estiu i altres activitats de formació del professorat.  
La formació permanent del professorat i la renovació pedagògica és un dels objectius prioritaris de la política educativa de la Generalitat Valenciana.  
L?Administració reconeix, en aquest sentit, les iniciatives sorgides des del mateix professorat, organitzades per moviments de renovació pedagògica, associacions i altres institucions, que contribueixen de manera important a aquesta tasca i considera, doncs, que cal continuar fomentant aquestes iniciatives mitjançant la concessió de subvencions que faciliten i donen continuïtat a aquesta important tasca de formació permanent i renovació pedagògica.  
Per això i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
S'ofereixen ajudes econòmiques per a la realització d'escoles d'estiu i altres activitats encaminades al perfeccionament del professorat i a la renovació pedagògica que es realitzen a la Comunitat Valenciana i s'aproven les bases per què es regirà aquesta convocatòria, incloses com a annex en aquesta Ordre.  
Article segon  
Les esmentades ajudes seran sufragades a càrrec del programa 423.10 del pressupost de l'any 1990 i de les aplicacions pressupostàries que determine la naturalesa de les despeses.  
DISPOSICIONS FINALS  
Primera  
S'autoritza la Direcció General d'Ordenació i Innovació Educativa a adoptar les mesures necessàries per al desplegament i l'aplicació del que disposa aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 21 de febrer de 1990.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX  
Bases de la Convocatòria  
Primera. Objecte de les ajudes.  
L?objecte d?aquestes ajudes és contribuir al finançament d'escoles d'estiu i altres activitats que es realitzen durant l?estiu de 1990 a la Comunitat Valenciana i que tinguen com a finalitat el perfeccionament del professorat i la renovació pedagògica.  
Segona., Beneficiaris.  
Hi podran optar les institucions, les associacions o els moviments legalment constituïts que operen a la Comunitat Valenciana que tinguen en els estatuts com a fins prioritaris la renovació pedagògica i el perfeccionament del professorat.  
Tercera. Termini i formalització de sol·licituds.  
Les sol·licituds, podran presentar-se al Registre General de la Conselleria de Cultura, Educació i Ciència, als Serveis Territorials de Cultura i Educació, als centres de professors o per qualsevol dels mitjans que estableix l?article 66 de la Llei de Procediment Administratiu.  
El termini de presentació de sol·licituds serà d'un mes a partir de l?endemà de la publicació en el Diari Oficial de la Generalitat Valenciana.  
A les sol·licituds s'adjuntarà la documentació següent, original i dues còpies:  
a) Instància de sol·licitud que s'ajustarà al model que s'indica en aquest annex.  
b) Memòria- projecte de les activitats a realitzar en què es detalle:  
- Objectius.  
- Metodologia.  
- Esquema del contingut.  
- Data i lloc de realització.  
- Nom de la persona o persones responsables de cadascuna de les activitats (ponent, coordinador/a, conferenciant, professor/a, etc. ... ).  
e) Pressupost detallat d'ingressos (quotes, taxa de matrícula, subvencions, etc.)  
d) Fotocòpia compulsada dels estatuts de la institució.  
Quarta. Selecció de les sol·licituds.  
La selecció de les sol·licituds, la realitzarà una Comissió presidida pel director general d'Ordenació i Innovació Educativa o per la persona en qui delegue i formada per:  
- Els caps del Serveis d?Activitats Culturals i Educatives dels Serveis Territorials de Cultura i Educació de València, Castelló i Alacant.  
- El cap del Servei de Formació del Professorat.  
- El cap del Programa d?Innovació i Reformes Experimentals.  
- Un director de Centre de Professors, designat pel director general d'Ordenació i Innovació Educativa.  
Hi farà de secretari un funcionari de la Direcció General d'Ordenació i Innovació Educativa, designat pel director general.  
A totes les sessions de la Comissió podrà assistir, amb veu però sense vot, un representant de cadascun dels sindicats que formen part de la Mesa Sectorial Sindical d'Educació.  
La Comissió tindrà facultats per a resoldre tots els dubtes que sorgesquen en la interpretació de les ajudes, i la possibilitat d?entrevistar els sol·licitants si ho considera oportú. La concessió de les ajudes es farà pública per Resolució de la Direcció General d'Ordenació i Innovació Educativa, i es publicarà en el Diari Oficial de la Generalitat Valenciana.  
Cinquena. Criteris de selecció.  
Les ajudes seran seleccionades d'acord amb els següents criteris i barem de puntuació:  
1. Qualitat i caràcter renovador de les activitats presentades (fins a 4 punts)  
2. Interés de les activitats, d'acord amb les següents prioritats (fins a 5 punts):  
a) Activitats relacionades amb el projecte de reforma del sistema educatiu emprés per l'Administració.  
b) Relació de les activitats amb projectes de formació permanent del professorat en el seu centre.  
e) Activitats que tracten sobre aspectes que no cobreixen els programes institucionals empresos per l?Administració.  
d) Activitats que interrelacionen els diferents nivells educatius.  
3. Ajust entre el cost real de les activitats i el pressupost que es presenta (fins a 1 punt)  
L?import de les ajudes serà fixat per la Comissió, la qual es guiarà, com a criteri orientador, per les quantitats previstes en la normativa vigent a la Comunitat Valenciana sobre indemnitzacions a funcionaris per raons de servei.  
Si l?import total de les ajudes sol·licitades fos inferior a la quantitat assignada pressupostàriament a aquesta convocatòria, la Comissió repartirà la quantitat excedent, de manera proporcional a la puntuació obtinguda, entre les activitats seleccionades que, com a mínim, hagen obtingut 5 punts.  
Per a poder ser beneficiari de l'ajuda, es requerirà haver obtingut 4 punts.  
Sisena. Percepció de les ajudes.  
El pagament de l'ajuda es farà en dos lliuraments: el primer, consistent en el 50% de la quantitat assignada, quan es concedirà aquesta i el 50% restant, quan es presente la memòria que reculla i avalue els resultats de les activitats realitzades, junt amb la justificació de la despesa i un certificat del secretari de l'associació, institució o MRP sol·licitant, en què es faran constar els ingressos reals que hi ha hagut.  
Setena. Obligacions dels beneficiaris.  
Les entitats beneficiàries queden obligades a realitzar les activitats projectades per les quals reben la subvenció i a presentar la memòria final junt amb la justificació de la despesa abans del termini improrrogable del 15 de desembre de 1990.  
Les entitats beneficiàries hauran de fer constar expressament en la propaganda o en qualsevol publicació referida a aquestes activitats, que aquestes s'han realitzat amb una subvenció de la Conselleria de Cultura, Educació i Ciència de la Generalitat Valenciana.  
Qualsevol alteració o modificació en les activitats a realitzar i en les fonts de finançament, s'haurà de comunicar a la Direcció General d'Ordenació i Innovació Educativa, la qual decidirà si modifica o no les condicions en que s'ha concedit l'ajuda.  
L?incompliment de qualsevol de les obligacions anteriors comportarà la pèrdua de la subvenció i, per tant, la devolució de les quantitats que fins aleshores han rebut.  
Model d'instància  
Nom amb DNI   
Domiciliat/da a carrer nº CP   
localitat província telèfon   
en representació de amb NIF telèfon   
domicili social a carrer nº CP   
localitat província   
EXPOSA  
Que, convocades ajudes econòmiques per l?Ordre de la Conselleria de Cultura, Educació i Ciència del dia 21 de febrer de 1990 i acceptant les bases de la convocatòria, sol·licita que li siga concedida la quantitat de pessetes.  
Que, a l'efecte del pagament de l'esmentada ajuda, designa l'entitat bancària   
de agència nº c/c. o llibreta a nom de   
Per la qual cosa, sol·licita que li siga concedida l'ajuda esmentada per a la realització de les activitats que es detallen en el projecte adjunt.  
 , a de de 1990  
Signat:  
IL·LM. SR. DIRECTOR GENERAL D'ORDENACIO I INNOVACIO EDUCATIVA


Còpia Permalink ELI